Предлог на закон

за изменување и дополнување на Законот за финансиска дисциплина ([[1]](#footnote-1))

Член 1

Во Законот за финансиска дисциплина („Службен весник на Република Македонија“ бр. 187/13, 201/14 и 215/15) во членот 6 став (1) бројот „60 “ се заменува со бројот „30“.

Во ставот (2) бројот „90 “ се заменува со бројот „60“.

Во ставот (3) зборовите „60, односно 90“ се заменуваат со зборовите „30, односно 60“.

Во ставот (6) зборовите „триесеттиот ден“ се заменуваат со зборовите „петнаесеттиот ден“, а зборовите „четириесет и петтиот ден“ се заменуваат со зборовите „триесеттиот ден“.

Во ставот (7) зборовите „30, односно 45“ се заменуваат со зборовите „15, односно 30“.

Член 2

Субјектите од јавниот сектор се должни да се усогласат со рокот за исполнување на паричните обврски од член 6 став (1) со следната динамика:

1. започнувајќи од 01.01.2023 година рокот за намирување на паричните обврски не може да биде подолг од 50 дена;
2. започнувајќи од 01.01.2024 година рокот за намирување на паричните обврски не може да биде подолг од 40 дена;
3. започнувајќи од 01.01.2025 година рокот за намирување на паричните обврски не може да биде подолг од 30 дена.

Фондот за здравствено осигурување на Северна Македонија и корисниците на средствата од Фондот за здравствено осигурување на Северна Македонија, јавните здравстени установи и Јавната установа од областа на здравството за потребите на јавните здравствени установи, универзитетските клиники, завод и ургентен центар се должни да се усогласат со рокот за исполнување на паричните обврски од член 6 став (2) со следната динамика:

1. започнувајќи од 01.01.2023 година рокот за намирување на паричните обврски не може да биде подолг од 80 дена;
2. започнувајќи од 01.01.2024 година рокот за намирување на паричните обврски не може да биде подолг од 70 дена;
3. започнувајќи од 01.01.2025 година рокот за намирување на паричните обврски не може да биде подолг од 60 дена.

Член 3

Субјектите од јавниот сектор чии сметки се во рамките на Трезорската сметка на Министерството за финансии, односно Трезорската сметка на Фондот за здравствено осигурување на Северна Македонија, се должни да се усогласат со рокот за доставување на барањето за плаќање на достасаните фактури спрема економските оператори од приватниот сектор со рокот утврден во член 6 став (6) од овој закон, со следната динамика:

1. започнувајќи од 01.01.2023 година барањето за плаќање да го достават во рок од 25, односно 40 дена;
2. започнувајќи од 01.01.2024 година барањето за плаќање да го достават во рок од 20, односно 35 дена;
3. започнувајќи од 01.01.2025 година барањето за плаќање да го достават во рок од 15, односно 30 дена.

 Министерството за финансии, односно Фондот за здравствено осигурување на Северна Македонија се должни да се усогласат со рокот за исплата на средствата на кои гласи доставената фактура со рокот утврден во член 6 став (7) со следната динамика:

1) започнувајќи од 01.01.2023 година исплатата на средствата се врши во рок од 25, односно 40 дена;

2) започнувајќи од 01.01.2024 година исплатата на средствата се врши во рок од 20, односно 35 дена;

3) започнувајќи од 01.01.2025 година исплатата на средствата се врши во рок од 15, односно 30 дена.

Член 4

Овој закон влегува во сила осмиот ден од денот на објавувањето во „Службен весник на Република Северна Македонија“, а ќе отпочне да се применува од 01.01.2023 година.

1. () Со овој закон се врши усогласување со Директива 2011/7/ЕУ на Европскиот парламент и на Советот од 16 февруари 2011 година за сузбивање на задоцнето плаќање при трговски трансакции [↑](#footnote-ref-1)